**Δ. ΤΥΠΟΥ**

**Τμήμα Δημιουργικού Σχεδιασμού και Ένδυσης, ΔΙΠΑΕ**

Υπεύθυνη: Ε. Στόικου, Επίκουρος Καθηγήτρια

τηλ. επικ. 6974603265

Το Τμήμα Δημιουργικού Σχεδιασμού και Ένδυσης του Διεθνούς Πανεπιστημίου Ελλάδος κατόπιν της επιτυχημένης διοργάνωσης του Διεπιστημονικού Συνεδρίου με τίτλο ***madeinChina,*** που πραγματοποιήθηκε σε συνεργασία με το Ινστιτούτο Κομφούκιος το Σεπτέμβριο ΄21, υπέγραψε μνημόνιο συνεργασίας με το Ινστιτούτο στις 19/12/21. Το μνημόνιο έχει ως βασικό σκοπό να συμβάλλει στη διατήρηση και προαγωγή της πνευματικής κληρονομιάς και δημιουργίας των δύο χωρών, Ελλάδας- Κίνας με την ανάπτυξη κοινών εκπαιδευτικών και ερευνητικών προγραμμάτων και δράσεων.

Το Ινστιτούτο Κομφούκιος είναι μη κερδοσκοπικός εκπαιδευτικός οργανισμόςκαι αποτελεί μια κοινοπραξία μεταξύ του Α.Π.Θ., του Πανεπιστημίου Διεθνών Σπουδών της Σαγκάης (SISU) , ένα από τα μεγαλύτερα πανεπιστήμια της Κίνας και του ConfuciusInstituteHeadquarters.